CELEX: 52010PC0017
Language: et
Date: 2010-01-29
Title: Ettepanek: Nõukogu määrus, millega lõpetatakse teatavate Hiina Rahvavabariigist pärit volframelektroodide impordi suhtes kohaldatavate dumpinguvastaste meetmete osaline vahepealne läbivaatamine

Tähtis õiguslik teade

|

52010PC0017

Ettepanek: Nõukogu määrus, millega lõpetatakse teatavate Hiina Rahvavabariigist pärit volframelektroodide impordi suhtes kohaldatavate dumpinguvastaste meetmete osaline vahepealne läbivaatamine  /* KOM/2010/0017 lõplik - NLE 2010/0009 */  

	Brüssel 29.1.2010KOM(2010)17 lõplik2010/0009 (NLE)Ettepanek:NÕUKOGU MÄÄRUS,millega lõpetatakse teatavate Hiina Rahvavabariigist pärit volframelektroodide impordi suhtes kohaldatavate dumpinguvastaste meetmete osaline vahepealne läbivaatamineSELETUSKIRI1. Ettepaneku taust-  Ettepaneku põhjused ja eesmärgidKäesolev ettepanek käsitleb nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed), (edaspidi „algmäärus”) kohaldamist menetluses teatavate Hiina Rahvavabariigist pärit volframelektroodide impordi suhtes.-  Üldine taustKäesolev ettepanek on seotud algmääruse rakendamisega ja tuleneb uurimisest, mis viidi läbi kooskõlas algmääruses sätestatud sisuliste ja menetlusnõuetega.-  Ettepaneku valdkonnas kehtivad õigusnormidNõukogu määrus (EÜ) nr 260/2007, millega kehtestatakse lõplik dumpinguvastane tollimaks teatavate Hiina Rahvavabariigist pärit volframelektroodide impordi suhtes.-  Kooskõla Euroopa Liidu muude põhimõtete ja eesmärkidegaEi kohaldata.2. Konsulteerimine huvitatud isikutega ja mõju hindamine-  Konsulteerimine huvitatud isikutegaMenetlusega seotud huvitatud isikutel on uurimise ajal olnud võimalus kaitsta oma huve algmääruses sätestatud korras.-  Eksperdiarvamuste kogumine ja kasutamineVälisekspertide arvamusi ei olnud vaja kasutada.-  Mõju hindamineKäesolev ettepanek tuleneb algmääruse rakendamisest.Algmäärusega ei nähta ette üldist mõju hindamist, kuid see sisaldab täielikku nimekirja tingimustest, millele tuleb anda hinnang.3. ETTEPANEKU ÕIGUSLIK KÜLG-  Kavandatud meetmete kokkuvõteKomisjon algatas 4. detsembril 2008 asjaomase eksportija taotlusel osalise vahepealse läbivaatamise, mis piirdus ühe Hiinast pärit teatavaid volframelektroode eksportiva tootjaga seotud dumpinguga.9. novembril 2009. aastal võttis asjaomane äriühing läbivaatamise taotluse tagasi. Kaaluti, kas on õigustatud uurimise jätkamine ex officio , ning leiti, et läbivaatamine tuleks lõpetada. Seetõttu tehakse ettepanek, et nõukogu võtaks vastu lisatud ettepaneku määruse kohta, mis tuleks avaldada Euroopa Liidu Teatajas hiljemalt 3. märtsil 2010.-  Õiguslik alusNõukogu määrus (EÜ) nr 1225/2009, 30. november 2009, kaitse kohta dumpinguhinnaga impordi eest riikidest, mis ei ole Euroopa Ühenduse liikmed-  Subsidiaarsuse põhimõteEttepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.-  Proportsionaalsuse põhimõteEttepanek on proportsionaalsuse põhimõttega kooskõlas järgmistel põhjustel.Asjaomase meetme vormi on kirjeldatud algmääruses ja see ei võimalda teha otsuseid liikmesriikide tasandil.Ei kohaldata nõudmist, mille kohaselt Euroopa Liidu, liikmesriikide valitsuste, piirkondlike ja kohalike pädevate asutuste, ettevõtjate ja kodanike rahaline ja halduskoormus peab olema võimalikult madal ja ettepaneku eesmärgiga proportsionaalne.-  Õigusakti valikKavandatav õigusakt: määrus.Muud õigusaktid ei oleks asjakohased järgmisel põhjusel.Muud õigusaktid ei oleks asjakohased, sest algmäärusega ei nähta ette muid võimalusi.4. MÕJU EELARVELEEttepanek ei mõjuta Euroopa Liidu eelarvet.2010/0009 (NLE)Ettepanek:NÕUKOGU MÄÄRUS,millega lõpetatakse teatavate Hiina Rahvavabariigist pärit volframelektroodide impordi suhtes kohaldatavate dumpinguvastaste meetmete osaline vahepealne läbivaatamineEUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „algmäärus”),[1] eriti selle artikli 11 lõiget 3 ja artikli 9 lõiget 1,võttes arvesse ettepanekut, mille esitas komisjon pärast nõuandekomiteega konsulteerimist,ning arvestades järgmist:1. MENETLUS1.1. Kehtivad meetmed(1) Nõukogu kehtestas määrusega (EÜ) nr 260/2007[2] lõpliku dumpinguvastase tollimaksu teatavate Hiina Rahvavabariigist pärit volframelektroodide impordi suhtes. Kolme äriühingu suhtes on kehtestatud individuaalsed tollimaksumäärad, mis ulatuvad 17%-st kuni 38,8%-ni. Jääktollimaksumäär on 63,5 %.1.2. Läbivaatamistaotlus(2) 2008. aasta mais sai komisjon ühelt teatavaid Hiinast pärit volframelektroode eksportivalt tootjalt osalise vahepealse läbivaatamise taotluse, mis põhines algmääruse artikli 11 lõikel 3.(3) Taotluse esitas äriühing Shandong Weldstone Tungsten Industry Co. Ltd. (edaspidi „SWT” või „taotluse esitaja”).(4) Taotluse esitaja esitas esmapilgul usutavaid tõendeid selle kohta, et võrreldes arvestuslikke normaalväärtusi ja Euroopa Liidu ekspordihindu, on taotluse esitaja dumpingumarginaal märkimisväärselt väiksem kui meetmega kehtestatud määr ning meetme kohaldamine kehtestatud tasemel ei ole dumpingu korvamiseks enam vajalik.1.3. Algatamine(5) Pärast nõuandekomiteega konsulteerimist tegi komisjon kindlaks, et on olemas esmapilgul usutavad tõendid, mis õigustavad osalise vahepealse läbivaatamise algatamist, ja teatas Euroopa Liidu Teatajas avaldatud algatamisteates[3] äriühinguga SWT seotud dumpingu osalise vahepealse läbivaatamise algatamisest vastavalt algmääruse artikli 11 lõikele 3. Vaatlusalune toode on samasugune nagu on sätestatud nõukogu määruses (EÜ) nr 260/2007, st Hiina Rahvavabariigist pärit vähemalt 94 massiprotsendi osas volframit sisaldavad volframist keevituselektroodid, v.a üksnes aglomeerimisel saadud, mis on pikkuselt sobivaks lõigatud või lõikamata ning kuuluvad CN-koodide ex 8101 99 10 ja ex 8515 90 00 alla.(6) Dumpingu uurimine hõlmas ajavahemikku alates 1. oktoobrist 2007 kuni 30. septembrini 2008.(7) Komisjon teatas taotluse esitajale, Euroopa Liidu tootmisharu ja eksportiva riigi esindajatele ametlikult läbivaatamise algatamisest. Huvitatud isikutele anti võimalus esitada kirjalikult oma seisukohad ja taotleda ärakuulamist algatamisteates sätestatud tähtaja jooksul.2. TAOTLUSE TAGASIVÕTMINE JA MENETLUSE LÕPETAMINE(8) Äriühing SWT võttis oma 9. novembril 2009 saadetud kirjaga tagasi taotluse teatavate Hiina Rahvavabariigist pärit volframelektroodide impordi suhtes kohaldatavate dumpinguvastaste meetmete osalise vahepealse läbivaatamise kohta. Hiljutise majanduskriisi tõttu on taotluse esitaja hakanud revideerima oma tegevuse majandusliku elujõulisuse teatavaid aspekte.(9) Euroopa Liidu tootmisharu esindajate arvamuse kohaselt olid taotleja esitatud põhjendused taotluse tagasivõtmiseks kaudsed ning ei olnud seepärast vastuvõetavad.(10) Kuna läbivaatamise taotlus esitati juba 2008. aasta mais, st enne majanduskriisi algust ja kuna taotluse esitaja võttis selle tagasi pärast kõnealuse kriisi algust, kui läbivaatamine alles kestis ega olnud lõpetatud, on komisjon arvamusel, et tagasivõtmine on põhjendatud.(11) Kaaluti, kas on õigustatud läbivaatamise jätkamine ex officio . Komisjoni talitused leidsid, et läbivaatamise lõpetamine ei mõjuta kehtivaid dumpinguvastaseid meetmeid ning ei esitatud ka kaalukaid põhjendusi selle kohta, et läbivaatamise lõpetamine oleks Euroopa Liidu huvidega vastuolus. Seega tuleks läbivaatamine lõpetada.(12) Huvitatud isikutele teatati, et läbivaatamine kavatsetakse lõpetada ja anti võimalus esitada märkusi. Ükski esitatud märkus ei andnud põhjust muuta põhjendustes 10 ja 11 esitatud järeldusi.(13) Seepärast tehakse järeldus, et teatavate Hiina Rahvavabariigist pärit volframelektroodide importi käsitlev läbivaatamine tuleks lõpetada kehtivaid dumpinguvastaseid meetmeid muutmata,ON VASTU VÕTNUD KÄESOLEVA MÄÄRUSE:Artikkel 1Käesolevaga lõpetatakse muu hulgas Hiina Rahvavabariigist pärit teatavate volframelektroodide impordi suhtes rakendatavate dumpinguvastaste meetmete osaline vahepealne läbivaatamine, mis algatati vastavalt määruse (EÜ) nr 1225/2009 artikli 11 lõikele 3, ilma et muudetaks kehtivaid dumpinguvastaseid meetmeid.Artikkel 2Käesolev määrus jõustub järgmisel päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõigis liikmesriikides.Brüssel,Nõukogu nimeleesistuja [1] ELT L 343, 22.12.2009, lk 51.[2] ELT L 72, 13.3.2007, lk 1.[3] ELT C 309, 4.12.2008, lk 11.